Nazismus

[thumb|upright=0.4|[Svastica, insigne Nazismi.]]
[thumb|Arii secundum hanc tabulam Germanicam [saeculum 19|saeculo undevicensimo pictam in Europa Media habitant in regione in tabula colore caeruleo designata.]]
[thumb|upright=0.4|[Adolfus Hitler decennio tertio saeculi vicensimi ineunte.]]
[thumb|upright=0.8|[Alfredus Rosenberg, qui philosophiam Nazisticam principaliter elaboravit, specialiter de phyletismo, anti-Semistismo, artibus bellis, Christianitate positiva, Lebensraum ('spatio vivendi'), et abrogatione foederum quae primum bellum mundanum composuerunt.]]
[thumb|A laeva ad dextram: [Adolphus Hitler, dux; Hermannnus Göring; Iosephus Goebbels, minister propagandorum; Rudolphus Hess.]]
[thumb|Nazistae cum sodalibus [Factio Populi Nationalis Germana|Factionis Populi Nationalis Germanae, partium reactionariarum et monarchisticarum, per eorum societatem in Fronte Harzburgeni ab 1931 ad 1932.]]

**Nazismus**, pleno nomine **Socialismus Nationalis** (Theodisce *Nationalsozialismus*), praecipue appellatur ideologia quam Factio operaria socialistarum nationalium Germanica citavit annis ab 1919 ad 1944 in Germania. Nazismus fuit versio specialis fascismi, ubi: 
* "Phyle Nordica" humana vel "Aria" putata est superior omnibus aliis et Germani pro Ariis habebantur

* Omnis historia Europaea concepta est sicut certamina et concertationes inter phyles, nationes, et gentes. Nationales socialistae contendebant Germaniae necessarium ad supervivendum esse ut creet in Europa "ordinem novum" et imperium magnum, ita Germania allis cum nationibus aemularetur de rebus politicis oeconomicis militaribus.,
* Debilitas et degeneratio effecta sunt propter connubia interphyletica et fragmentationem phylis Nordicae. 
Fautores huius ideologiae se ipsos *Socialistas Nationales* appellabant, cum ab aliis brevius et plerumque contemptim *Nazii* appellarentur.

## Programma factionis 
Adolfus Hitler 24 Februarii 1920 Monachii factionis programma nuntiavit in cella braxariana aulica vulgo *Hofbräukeller*. Programma constabat 25 postulationibus vel "punctis". Eodem die *Deutsche Arbeiterpartei* vel "Operariorum factio Germanica" novum nomen accepit, quod erat "Nationalsozialistische Deutsche Arbeiterpartei", quod est "Nationalo-socialistica operariorum factio Germanica".

Antisemitismus est pars programmatis, sic: 

"Postulatio 4: Nullus potest esse civis nisi socius popularis. Nullus esse potest socius popularis nisi sanguinis Germanici cum confessionis religiosae ratio non habenda est. Ergo nullus Iudaeus potest esse socius popularis."

"Postulatio 24: Postulamus libertatem omnibus confessionibus religiosis quae sunt in civitate dum ipsius statum in periculum non adducant vel sensum moralem et honestum phylis Germanicae non violent.

Factio ipsa ex christianitate positiva agit sed se in rebus confessionalibus particulari confessioni non adiungat. Pugnat in iudaeo-materialisticum spiritum intra et extra nos et pro certo habet nostri populi valetudinem stabiliter ex interiore parte restitui non posse nisi principio quod est 

Publica utilitas privatae anteferenda."

## Placita factionis Nazisticae Germanicae 
Placita et res gestae factionis Nazisticae annis 1919-1945 in Germania erant: 

*quae ad res oeconomicas et sociales attinent: ex una parte dominium privatum servabatur, ex altera parte nazistis regnantibus omnis oeconomia nationalis dirigebatur ad bellum gerendum. Et systema sociale rei publicae Vimarianae et argentariae grosso modo non abolebantur.

*quae ad nationalismum: pan-Germanismus, postulatio novarum terrarum pro expansione populi Germanici (Lebensraum, "spatium vivendi"), abrogatio foederum sancitorum Versaliis et Saint-Germain-en-Laye, creatio exercitus nationalis. In libro cuius titutlus est "Mein Kampf" Hitler scripsit Germanis illum vivendi spatium in Europa orientali capiendum esse. 

*quae ad phyletismum sub nomine "ārya": antisemitismus, Christianitas positiva, oppositio ad immigrantes, eugenica. 

*quae ad dictaturam: censura periodicorum, librorum, et radiophoniae, anti-parlamentarismus, anti-individualismus, supplicium pro fenore iniquo, omnium proprietatum et vitarum publicatio ad utilitatem publicam, anti-liberalismus politicus et oeconomicus 

## Notae 
## Bibliographia
*Cesarani, David, ed. 1994. *The Final Solution: Origins and Implementation.* Londinii: Routledge.
*Evans, Richard J. 2005. *The Third Reich in Power.* Novi Eboraci: Penguin. ISBN 9780143037903.
* .
* Goodrick-Clarke, Nicholas (2004) [1985]. *The Occult Roots of Nazism: Secret Aryan Cults and Their Influence on Nazi Ideology: The Ariosophists of Austria and Germany, 1890–1935.* Wellingborough Angliae: The Aquarian Press. ISBN 0850304024 et ISBN 1860649734.
* 
*Klemperer, Victor. 1947. LTI - Lingua Tertii Imperii.
* .
* .
* .
* .
* Redles, David. 2005. ''Hitler's Millennial Reich: Apocalyptic Belief and the Search for Salvation.* Novi Eboraci: University Press. ISBN 0814775241.
*Steigmann-Gall, Richard, 2003. *The Holy Reich: Nazi Conceptions of Christianity, 1919–1945.* Cantabrigiae: Cambridge University Press.
*Steinweis, Alan. 2008. *Studying the Jew: Scholarly Antisemitism in Nazi Germany.'' Cantabrigiae Massachusettae: Harvard University Press.

*Historia Germaniae

## Nexus externi
*Reflexions sobre els orígens del hitlerisme (Simone Weil) (catalan translata)

Categoria:Fascismus in Germania
Categoria:Res politicae